stanford-oval/wikipedia huggingface dataset:
ואסוס מברובוניוטיס
ביוגרפיה

ואסו ברג'ביץ' (Васо Брајевић) נולד במודז' במפרץ קוטור (מונטנגרו של ימינו). למד בבית הספר הימי בהרצג נובי, שם הצטיין.
קיבל את הכינוי "Mavrovouniotis" או "Mavrovouniota", "מונטנגרי" (Васо Црногорац), ביוון.
ביוגרפיה > המהפכה היוונית

ב-1821 הוביל כוח של 120 מונטנגרים ויוונים, והצטרף לשלבים הראשונים של המהפכה היוונית. התחנה הראשונה שלו הייתה במרכז יוון, שם נפגש עם ניקולאוס קריזוטיס, לוחם יווני ותיק מנהיג המהפכה היוונית באוויה, ונהפך ל"ולמי" שלו (אח רוחני, מנהג בלקני עתיק של אחוות דם). ב־1822 השתתף במאבק נגד הטורקים באתונה הפגין אומץ לב ונחשב לאחד הלוחמים הטובים ביותר.
ב־1824 פרצה מלחמת אזרחים ביוון. מברובוניוטיס חבר לכוחות הממשלה שהורכבו בעיקר מיוונים שהכיר מתחילת המהפכה. בזכות מחויבותו לצד שניצח במלחמה מונה לגנרל ופיקד על כוח של 1,500 לוחמים, כוח גדול באותה תקופה. בתקופה שבין 1826–1827 הוא היה אחד מלוחמי הגרילה הבודדים שלא הובסו על ידי הכוחות המצרים בפיקודו של אבראהים פאשא, שכמעט הכניע את היוונים.
מברובוניוטיס השתתף במשלחת יוונית כושלת לקפריסין ולבנון שנועדה לעורר מרד באזורים הללו.
ביוגרפיה > ממלכת יוון

במדינה היוונית שהוקמה בשנות ה-30 של המאה העשרים, הפך לחבר באליטה שהקיפה את אותון, מלך יוון הראשון, נסיך בוואריה. מברובוניוטיס היה חבר במועצה הפרטית וסגן המלך.
זכה להערכה רחבה של העם היווני כאחד ממנהיגי הקוממיות וכאחד הדמויות המובילות של המדינה העצמאית. בקריירה הצבאית שלו הוביל לוחמים בשלושים ושישה קרבות וסבל מפציעות רבות, כולל פציעה חודרת בחזה.
מברובוניוטיס נפטר ב־9 ביוני 1847.
פגיון השייך למברובוניוטיס מוצג במוזיאון הלאומי של אתונה. האובייקט דמוי הכידון (charbi, χαρμπί) שימש כמשייף סכינים או כמטעין לוע. הפגיון נושא את הכיתוב (ביוונית): "נלחם בקרבות קדושים למען חברו יוון. וסוס מברובוניוטס".
חיים אישיים

ב-1826 נשא את הלנה פנגלאו ממשפחת פנגלאוס הידועה. הלנה הלכה בעקבותיו לאורך הקמפיינים הקשים נגד הטורקים בהרי יוון. נפטרה בשנת 1891. לזוג היו שני בנים, אלכסנדרוס וטימולאון, שניהם היו גנרלים בצבא יוון.
לקריאה נוספת

Papageorgiou, Stefanos P. (2014). "VASOS MAVROVOUNIOTES" (PDF). Mediterranea-ricerche Storiche (32): 463–488.
Whitcombe, Thomas Douglas; Eliot, Charles William James (1992). Campaign of the Falieri and Piraeus in the Year 1827, Or, Journal of a Volunteer, Being the Personal Account of Captain Thomas Douglas Whitcombe. ASCSA. pp. 175–. ISBN 978-0-87661-405-1.
Chrysologis, Athanasios (1876). "The Greek Fight: Vassos Mavrovouniotes, a talk given at the "Byron" Philologic Society, Athens, Jan. 8th, 1876".
הערות שוליים

↑  Васко Костић, "У страним устанцима", Подвизи Бокеља ван Боке, Бокељи су одлазили на пут у најблиставијим народним ношњама. Грци их ни по чему нису разликовали од Црногораца. Онима који су се у Грчкој задржали или постали познати, пред презименом су додавали надјевак "Мавро... " (Црногорац) са хеленизираним "ис" или "ос" завршетком. Тако су Бокељи Перо Миховић, Лесо Кордић и Васо Брајевић постали:
Петрос Мавромихалис, Александрос Маврокордатос и Васос Мавровунотис. Од осам најпознатијих вођа грчког општег устанка за ослобођење, три су била Мавро...са. Они су били активисти Фелики хетерије или клефте још прије озваничења устанка, а укључили су се у устанак од првих битака.
Бокељи, који су пристизали као добровољци, придодавани су Мавросима због лакшег споразумијевања. Тако је Крсто Брајић, јунак од заната из Брајића, придодат устаничком вођи Васу Брајевићу из Мојдежа, односно Васосу Мавровунотису. Већ након првих битака и показаног јунаштва Крста Брајића, четовођа Васос га је поставио за свог ађутанта. Да то није учинио Васос се можда никад не би прославио.
1 2  Историски записи. Vol. 14, 18. с.н. 1961. p. 499. Слично њему био је про- зван јуначким именом Црногорца (Маугоуишо1о) неустрашиви и храбри поморски капетан Васо Брајевић, родом из Мојдежа у херцегновској општини, који се као филхелен нарочито просла- вио у ...
↑  Miloš Crnjanski (2003). Najlepši putopisi Miloša Crnjanskog. Prosveta. p. 76. На бедеме Триполице, у време ослобоћења грчког, први је хришћански барјак развио Васа Брајевић, капетан из Мојдежа. Он је тај који је дошао у помоћ и спасао грчку војску Фабијера, на Еубеји, па га грчки краљ Ото именова ...
↑  Boka. Vol. 1–3. 1969. p. 154. ... поморских предмета у Поморској школи у Херцег-Новом, пом. капетани Шпиро и Марко Радуловићи из Мојдежа, Никола Јанковић из Топле и Марко Гојковић из Мокрина. У том колу најпознатији је био Васо Брајевић из Мојдежа,
↑  Kotor (Montenegro) Pomorski muzej (1975). Godišnjak. Vol. 23–25. p. 117. Ту се истичу: Васо Брајевић из Мојдежа,
↑  Makrygiannēs, Iōannēs (2001). Memoirs. Narok. p. 532. ISBN 9789608708402.
↑  Chrysologis 1876, pp. 32-37.
↑  Whitcombe & Eliot 1992.
↑  Chrysologis 1876, p. 16.
איוואן ואזוב

| --- | --- |
איוואן ואזוב
איוואן ואזוב
 לידה:  9 ביולי 1850 סופוט האימפריה העות'מאנית האימפריה העות'מאנית
 פטירה:  22 בספטמבר 1921 (בגיל 71) סופיה, בולגריה ממלכת בולגריה
 שם לידה:  Иван Минчов Вазов 
 מדינה:  בולגריה 
 לאום:  בולגרי
 מקום קבורה:  כנסיית סנט סופיה 
 שם עט:  Пейчин, Боянец, Белчин, Д. Н-ров, Добринов, Ц-в, Н-чев 
 עיסוק:  משורר, סופר, מחזאי
 שפות היצירה:  בולגרית 
 תחום כתיבה:  דרמה, שירה אפית, שירה לירית
 סוגה:  שירה אפית, שירה לירית 
 נושאי כתיבה:  התחייה הלאומית הבולגרית
 יצירות בולטות:  "אפוס הנשכחים" (1881 – 1884)  "תחת העול" (1888)
 הושפע מ:  חריסטו בוטב, ויקטור הוגו, אלכסנדר פושקין
 בן או בת זוג:  Atina Bolyarska (1891–1921)   Evgenia Mars (1905–1921) 
 פרסים והוקרה:  מסדר קירילוס ומתודיוס הקדושים  אזרחות כבוד של סופיה  דוקטור לשם כבוד מאוניברסיטת סופיה 
 
קברו של איוואן ואזוב בסופיה
אִיוָואן מִינְצ'וֹב וָאזוֹב (בבולגרית: Иван Минчов Вазов‏; 9 ביולי 1850, סופוט, האימפריה העות'מאנית - 22 בספטמבר 1921, סופיה, ממלכת בולגריה) היה משורר, סופר, מחזאי, מהפכן, פטריוט ופוליטיקאי בולגרי, הנחשב לאבי הספרות והשירה בבולגריה המתחדשת. יצירתו עסקה בתקופת התחייה הלאומית הבולגרית, מלחמת העצמאות של בולגריה, ושנותיה הראשונה של נסיכות בולגריה.
תולדות חייו

איוואן ואזוב נולד בסופוט למשפחה עם נטייה פוליטית לאומנית. שני אחיו: ולדימיר וגיאורגי גדלו להיות גנרלים בצבא בולגריה. בהמשך, עבר עם משפחתו לבית דודו באולטניצה לרגל עסקיו של אביו. הוא נמשך לשירה, עזב את בית דודו והתיישב בבראילה. שם חבר לגולים בולגרים והכיר את חריסטו בוטב. ואזוב הפך למהפכן וב-1876 לחם במהלך מרד אפריל הבולגרי. לאחר כישלון ההתקוממות נמלט לגאלאץ.
ביחד עם חריסטו בוטב החל להוציא לאור שירים מהפכניים. הוא לחם במהלך המלחמה העות'מאנית-רוסית (1877–1878) ולאחריה התיישב בסבישטוב. ב-1879 עבר לסופיה והחל בפרסום יצירותיו המרכזיות. ב-1893 פרסם את הרומן "תחת העול" שעסק בדיכוי העות'מאני בבולגריה טרום עצמאותה. בהמשך, הצטרף למפלגת העם ונבחר מטעמה לפרלמנט.
בין 1897 ל-1899 כיהן כשר החינוך של בולגריה. ב-1917 היה מועמד לקבלת פרס נובל לספרות.
איוואן ואזוב נפטר בסופיה ב-1921 והוא בן 71.
תולדות חייו > קשריו עם יוסף מרקו ברוך

לאיוואן ואזוב הייתה מערכת יחסים מיוחדת עם יוסף מרקו ברוך לאחר הגעתו של מרקו ברוך לבולגריה ותחילת פעילותו שם. ואזוב התרשם מפעילותו "המהפכנית" של מרקו ברוך וראה בו מעין וסיל לבסקי יהודי. ב-1895 אף תרם לו מכספו והוזמן על ידו לפגישה בסופיה. למרקו ברוך היו עימותים עם ראשי הקהילות היהודיות, בעקבותיהם הוגשו כנגדו תלונות למשטרה הבולגרית וזו פעלה לעוצרו מספר פעמים. בהתערבותו של איוואן ואזוב נמנע המעצר.
ואזוב כתב למרקו ברוך מכתב אישי ובו בין השאר נכתב:
”אתה משורר, סופר ולוחם מהפכן. תמיד רעב ואף על פי כן תמיד על המשמר כאביר, המגן על כבודו של עם עני ומדוכא.”
יצירתו והנצחתו

המוטיבים המרכזיים ביצירותיו של ואזוב היו: המאבק לעצמאות בולגריה והשגתה, אהבת המולדת, אנשיה ונופיה. קידום מקומה של בולגריה במשפחת העמים בכלל ובאירופה בפרט, וניצחונותיה ותבוסותיה של בולגריה לאורך ההיסטוריה. יצירותיו השונות תורגמו ל-50 שפות.
לאחר מותו זכה ואזוב להנצחה ברחבי בולגריה. התיאטרון הלאומי של בולגריה נושא את שמו(אנ'), כך גם הספרייה הלאומית בפלובדיב שהיא השנייה בגודלה בבולגריה.(אנ') ישנם רחובות על שמו בבולגריה, כמו גם בעיר ברטיסלאבה שבסלובקיה. פסגת צוק באי ליווינגסטון נקראת על שמו.(אנ')
חלק משירו "בית העלמין הישן" חרוט על אנדרטת החייל האלמוני בסופיה.
יצירתו והנצחתו > קבר היהודי

ב-1906 כתב ואזוב את שירו "קבר היהודי" המתבסס על המיתוס האנטישמי בדבר נפילת בירת הממלכה הבולגרית השנייה - טרנובו ב-1393 לידי העות'מאנים בראשות סולימאן צ'לבי. המיתוס מספר על יהודי שבגד בבולגרים ומסר את המפתחות של שער צדדי למצודת צארבץ ובכך איפשר לעות'מאנים לכובשה. היהודי הוצא להורג על ידי המצביא העות'מאני ומקום קבורתו של "הבוגד", נודע כ"קבר היהודי", בבולגרית: Жидов гроб (ז'ידוב גרוב). השיר אשר כתב ואזוב סייע לקבע את המיתוס בנרטיב ההיסטורי הבולגרי.
”הו בגידה מבישה, הוליכה את האויב למבצר, זעקות הקרב של המגינים נאלמו, והם שקעו בדמם.”
הערות שוליים

↑  חיים קשלס, דורות הראשונים, בתוך אנציקלופדיה של גלויות-יהדות בולגריה, ירושלים, 1967, עמודים 114, 120.
↑  חיים קשלס, דורות הראשונים, עמוד 122.
↑  השיר "קבר היהודי", באתר znam.bg (בבולגרית).
| --- | --- |
בקרת זהויות :  NLI: 987007269312605171  PLWABN: 9810595717505606  BIBSYS: 90516236  BnF: cb119278067 (data)  CiNii: DA00972341  GND: 118804057  HDS: 042944  ICCU: CUBV112792  ISNI: 0000 0001 1026 9570  LCCN: n50052592  LNB: 000190619  MusicBrainz: fbbb4d93-da5c-4a0a-8095-dbf9c3dc4cb2  NDL: 00459621  NKC: jn19990210642  NLA: 35766391  NLG: 97451  NSK: 000010210  NTA: 070737371  RERO: 02-A023105417  SUDOC: 027178994  Trove: 1077758  VIAF: 54155268   WorldCat (עם VIAF): 54155268
1983 בספרות

| 0 | 1 | 2 | 3 |
| --- | --- | --- | --- |
|  |  | 1983  בספרות |  |
< · 1981 · 1982 — 1983 — 1984 · 1985 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1983 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ספרים חדשים נבחרים > סיפורת

"שבט דוב המערות" מאת ג'ין מ. אואל
"צבע הכשף" מאת טרי פראצ'ט
"רובוטים של שחר" מאת אייזק אסימוב
ספרים חדשים נבחרים > סיפורת > ספרי אימה

"בית כברות לחיות שעשועים" מאת סטיבן קינג
"כריסטין" מאת סטיבן קינג
נולדו

ג'ייסון ריינולדס – סופר אמריקאי של רומנים ושירה לנוער.
פרסים

פרס פוליצר לספרות – הצבע ארגמן מאת אליס ווקר שהוסרט בשם זהה על ידי סטיבן ספילברג ב-1985
פרס נובל לספרות – ויליאם גולדינג על מבחר ספריו
פרס בוקר מוענק לג'ון מקסוול קוטזי על ספרו Life & Times of Michael K
ראו גם

1982 בספרות
1983
1984 בספרות
שנים בספרות
ספרות
1980 בספרות

| 0 | 1 | 2 | 3 |
| --- | --- | --- | --- |
|  |  | 1980  בספרות |  |
< · 1978 · 1979 — 1980 — 1981 · 1982 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1980 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

דאגלס אדמס – המסעדה שבסוף היקום
ו. ס. אנדרוז – עלי כותרת עפים ברוח
ג'ין מ. אואל – שבט דוב המערות
ג'ון מקסוול קוטזי – מחכים לברברים
אומברטו אקו – שם הוורד
פרדריק פורסיית' – הברירה השטנית
ג'ון לה קארה – כל אנשי סמיילי
רוברט לדלום – זהות כפולה
וורן אדלר – מלחמת רוז ברוז
ספרים חדשים נבחרים > ספרי ילדים ונוער

אריק היל – פינוקי
ספרים חדשים נבחרים > ספרי עיון

קרל סייגן – קוסמוס
אלווין טופלר – תאוריית הגל השלישי
נפטרו

3 בינואר – ג'וי אדמסון, חוקרת טבע, אמנית וסופרת ילידת אוסטריה-הונגריה אשר גרה בקניה (נולדה ב-1910)
11 בינואר – ברברה פים, סופרת אנגלית (נולדה ב-1913)
26 במרץ – רולאן בארת, מבקר ספרות, חוקר ספרות, תאורטיקן חברתי וסמיוטיקאי צרפתי (נולד ב-1915)
15 באפריל – ז'אן-פול סארטר, סופר צרפתי (נולד ב-1905)
24 באפריל – אלחו קרפנטייר, סופר קובני (נולד ב-1904)
16 במאי – מרין פרדה, סופר רומני (נולד ב-1922)
7 ביוני – הנרי מילר, סופר אמריקאי (נולד ב-1891)
1 ביולי – צ'ארלס פרסי סנואו, סופר ומדען אנגלי (נולד ב-1905)
9 ביולי – ויניסיוס דה מוראיס, משורר ברזילאי (נולד ב-1913)
18 בספטמבר – קתרין אן פורטר, סופרת אמריקאית (נולדה ב-1890)
2 בדצמבר – רומן גארי, סופר צרפתי (נולד ב-1914)
8 בדצמבר – ג'ון לנון, מוזיקאי, כותב שירים וסופר אנגלי (נולד ב-1940)
31 בדצמבר – מרשל מקלוהן, פילוסוף קנדי (נולד ב-1911)
פרסים

פרס נובל לספרות: צ'סלב מילוש
פרס בוקר: ויליאם גולדינג, "Rites of Passage"
1972 בספרות

| 0 | 1 | 2 | 3 |
| --- | --- | --- | --- |
|  |  | 1972  בספרות |  |
< · 1970 · 1971 — 1972 — 1973 · 1974 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1972 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
ספרים נבחרים חדשים > סיפורת

אייזק אסימוב – האלים עצמם
מייקל קרייטון – איש המסוף
פרדריק פורסיית' – תיק אודסה
איירה לוין – נשות סטפפורד
ארקדי ובוריס סטרוגצקי – פיקניק בשולי הדרך
האנטר ס. תומפסון – פחד ותיעוב בלאס וגאס
פרנק הרברט – יוצרי האלים
ספרים נבחרים חדשים > ספרי ילדים ונוער

ריצ'רד אדמס – גבעת ווטרשיפ
רואלד דאל – צ'ארלי ומעופפלית הזכוכית
לידות

19 בספטמבר – נ. ק. ג'מיסין, סופרת מדע בדיוני ופנטזיה, פסיכולוגית, מחנכת ובלוגרית אמריקאית
26 בנובמבר – ג'יימס דשנר, סופר אמריקאי בסוגת הספרות הספקולטיבית
נפטרו

7 בינואר – ג'ון ברימן, משורר אמריקאי (נולד ב-1914)
17 בינואר – בטי סמית, סופרת אמריקאית (נולדה ב-1896)
2 בפברואר – נטלי קליפורד בארני, סופרת ומשוררת אמריקאית (נולדה ב-1876)
11 במרץ – פרדריק בראון, סופר מדע בדיוני, מתח ומסתורין אמריקאי (נולד ב-1906
16 באפריל – יאסונרי קאוובטה, סופר יפני וחתן פרס נובל לספרות (נולד ב-1899)
17 באוגוסט – אלכסנדר ומפילוב, מחזאי סובייטי (נולד ב-1937)
21 בספטמבר – אנרי דה מונטרלאן, סופר ומחזאי צרפתי (נולד ב-1895)
5 באוקטובר – איוואן יפרמוב, פלאונטולוג וסופר מדע בדיוני סובייטי (נולד ב-1908)
1 בנובמבר – עזרא פאונד, משורר אמריקאי (נולד ב-1885)
פרסים

פרס נובל לספרות: היינריך בל
פרס בוקר: ג'ון ברגר
2000 בספרות

| 0 | 1 | 2 | 3 |
| --- | --- | --- | --- |
|  |  | 2000  בספרות |  |
< · 1998 · 1999 — 2000 — 2001 · 2002 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 2000 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

מרגרט אטווד – המתנקש העיוור
דן בראון – מלאכים ושדים
מייקל שייבון – ההרפתקאות המדהימות של קוואליר וקליי
אמיטב גוש – ארמון הזכוכית
קאזואו אישיגורו – כשהיינו יתומים
רוברט ג'ורדן – לב החורף
סופי קינסלה – עולמה הסודי של שופהולית
ג'ורג' ר. ר. מרטין – סופת החרבות
ג'ויס קרול אוטס – בלונד
מרג'אן סטראפי – פרספוליס
זיידי סמית' – שיניים לבנות
מריו ורגס יוסה – חגיגת התיש
ספרים חדשים נבחרים > ספרי ילדים ונוער

לויד אלכסנדר – החתול שרצה להיות איש
פיליפ פולמן – משקפת הענבר
ג'יי קיי רולינג – הארי פוטר וגביע האש
פרסים

פרס נובל לספרות – גאו שינג'יאן
פרס קמואש – אוטרן דוראדו
פרס מדיסיס – מייקל אונדאצ'י
1995 בספרות

| 0 | 1 | 2 | 3 |
| --- | --- | --- | --- |
|  |  | 1995  בספרות |  |
< · 1993 · 1994 — 1995 — 1996 · 1997 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1995 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
23 באפריל – יום הספר הבין-לאומי נחגג לראשונה.
16 ביולי – Amazon.com מוכרת את הספר הראשון שלה.
ספרים חדשים נבחרים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

מרטין איימיס – המידע
אלבר קאמי – אדם הראשון
מייקל קרייטון – העולם האבוד
אומברטו אקו – האי של יום האתמול
ניקולס אוונס – הלוחש לסוסים (אנ')
ג'ון גרישם – מוריד הגשם
סטיבן קינג – רוז מאדר
ז'וזה סאראמאגו – על העיוורון
ברנהרד שלינק – נער קריאה
גרגורי מגווייר – מרשעת
נפטרו

4 בפברואר – פטרישה הייסמית', סופרת אמריקאית שנודעה במותחני הפשע שכתבה (נולדה ב-1921)
6 בפברואר – מירה לובה, סופרת יהודיה-אוסטרית (נולדה ב-1913)
21 בפברואר – רוברט בולט, מחזאי ותסריטאי אנגלי (נולד ב-1924)
23 בפברואר – ג'יימס הריוט, וטרינר וסופר בריטי (נולד ב-1916)
27 באפריל – וילם פרדריק הרמנס, סופר, משורר, מחזאי ומסאי הולנדי (נולד ב-1921)
14 ביוני – רוג'ר זילאזני, סופר מדע בדיוני ופנטזיה אמריקאי (נולד ב-1937)
20 ביוני – אמיל צ'וראן, פילוסוף וסופר רומני (נולד ב-1911)
16 ביולי – סטיבן ספנדר, משורר אנגלי שכתב גם ספרי פרוזה ומסות (נולד ב-1909)
17 באוגוסט – הווארד קוץ', תסריטאי ומחזאי אמריקאי (נולד ב-1902)
28 באוגוסט – מיכאל אנדה, סופר גרמני שחיבר ספרי פנטזיה וספרי ילדים, כולל את "הסיפור שאינו נגמר" (נולד ב-1929)
30 בספטמבר – איילין צ'אנג, סופרת סינית (נולד ב-1920)
22 באוקטובר – קינגסלי איימיס, סופר, משורר, מבקר ומורה אנגלי (נולד ב-1922)
10 בנובמבר – קן סארו-ויווה, סופר ניגרי (נולד ב-1941)
פרסים

פרס נובל לספרות: שיימוס היני
פרס קמואש: ז'וזה סאראמאגו
פרס בוקר: פאט בארקר, "The Ghost Road"
עמק החולה

| --- | --- |

עמק החולה כשברקע, רמת הגולן והר חרמון
 מדינה:  ישראל ישראל
 העיר הגדולה:  קריית שמונה
 קואורדינטות:  33°06′12″N 35°36′33″E﻿ / ﻿33.103333333333°N 35.609166666667°E﻿ / 33.103333333333; 35.609166666667 
 אזור זמן:  UTC +2
  מפת מיקום  מפה מפורטת   (למפת אצבע הגליל מוגדלת) עמק החולה(למפת אצבע הגליל רגילה) עמק החולה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק החולה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמק החולה  he tabBackground:;tabBorder:#aaa;defaultTab:0;
עמק החולה מהרי נפתלי, ברקע רמת הגולן והר חרמון המושלג
ג'מוסים בשמורת החולה
שדה חיטה בעמק החולה, על רקע החרמון, מרץ 2007
עמק החוּלָה הוא עמק מישורי בצפון ארץ ישראל, התופס את מרבית שטחה של "אצבע הגליל". העמק הוא חלקו הצפוני של בקע הירדן, שהוא חלק מהבקע הסורי-אפריקני. מצפון לו עמק עיון ובקעת הלבנון, ומדרום לו בקעת כנרות.
העמק שופע מים ובעבר היה בדרומו אגם החולה ובמישור שמצפון לו ביצות. האגם והביצות יובשו במהלך שנות ה-50 של המאה ה-20, ובשטח המיובש השתמשו לחקלאות. מאז שנות ה-90 הוחל בהצפה מחדש של חלק מהשטח המיובש, לאחר שהסתבר שהייבוש גרם לנזקים סביבתיים.
בעמק החולה עיר אחת – קריית שמונה, מושבה אחת – יסוד המעלה (שהיא מועצה מקומית), ועשרים קיבוצים ומושבים, המחולקים לשתי מועצות אזוריות על פי צורת ההתיישבות: הקיבוצים שייכים למועצה האזורית הגליל העליון, והמושבים למועצה האזורית מבואות החרמון.
אטימולוגיה

השם ימא דחולתא נזכר פעם אחת בתלמוד הירושלמי, במניין שבעה ימים המקיפים את ארץ ישראל. במקבילה בתלמוד הבבלי מופיע ימה של חילת ו-ימה של חילתא. כמו כן, חבל "חולתא" מצוין כאחת הנחלות שנתן אוגוסטוס קיסר להורדוס. אין זיהוי ברור של מקומות אלו.
יש הסבורים כי מקור השם במילה "חילת" המשמשת בערבית לכינוי גומא הפפירוס הנפוץ בביצות ויש הסבורים כי מקורו במילה "חילתה", שמשמעותה בארמית גיא או בקעה.
ימת חולה נקראה במקורות בשם "ים סומכי" (מלשון סמך = דג), או "ים סיבכי".
בתקופה מאוחרת יותר החלו נוסעים אירופים לזהות את האזור כמי מרום המופיע בספר יהושע.
השם הערבי "בחירת אל-חולה" נגזר כנראה מהמקור "חילת", ונזכר לראשונה בכתבי גאוגרפים ערביים מימי הביניים.
שמות נוספים שהיו לאגם בפי המוסלמים בימי הביניים היו "בחירת קדיס" (אגם קדש) על שם העיר הקדומה קדש הסמוכה ממערב, וכן "ימת בניס" ו"בחירת אל-ח'יט".
הצלבנים כינו אותו "ימת מלחה".
במספר מקורות, גם מודרניים, ניתן למצוא התייחסות אל האגם כ"ימה".
גאוגרפיה וגאולוגיה

עמק החולה תחום לאורכו במדרונות של שולי בקע הירדן – רמת הגולן ממזרח והרי נפתלי ממערב. מצפון ומדרום גבולות העמק מתונים יותר ומקובל לכלול בתחום העמק את האזור שגובהו נמוך מ-200 מטר מעל גובה פני הים. על פי הגדרה זאת, גבולו הצפוני של העמק הוא קו המחבר את כפר יובל ומעיין ברוך עם מורדות החרמון, בסביבות גבול ישראל–לבנון, וגבולו הדרומי בנחל מחניים, ובקו תל חצור – משמר הירדן, כשמדרום לעמק נמצאת רמת כורזים. בתחום זה, אורכו של העמק כ-25 ק"מ ורוחבו כ-6 עד 8 ק"מ.
גאוגרפיה וגאולוגיה > חתך מצפון לדרום

קרמון מחלק את עמק החולה לשני אזורים:
העמק הצפוני, המחולק לארבעה אזורי משנה מצפון לדרום:
המדרגות – מדרגות בזלת ואדמת סחף בצפון העמק שיורדות מהאזור ההררי המפריד בינו לבין בקעת עיון. פני המדרגות בשיפוע מתון, והן מופרדות ביניהן במדרונות תלולים יותר. הנחלים העוברים בהן זורמים בערוצים העמוקים עד 30 מטר מסביבתם, דוגמת ערוץ נחל שניר ממזרח למעיין ברוך, או נחל עיון החוצה את כביש 99 בין בית הלל לקריית שמונה. בחלק המערבי טושטשו המדרגות בשל שפך לבה שיצר רכס בזלתי הנמשך מדרום למטולה ועד גבעת שחומית שבתחום קריית שמונה. המדרגה התחתונה יורדת בתלילות מדרום לכביש קריית שמונה – דן, ומשם משתרע המישור הצפוני של העמק.
המישור הצפוני – מישור זה משתפל במתינות מגובה כ-100 מטר מעל פני הים, עד לגובה 70 מטר באזור מפגש הנחלים היוצרים את נהר הירדן.
המישור הדרומי – במישור שמדרום למפגש הנחלים השיפוע מתון ביותר, פחות מאלפית (ירידה של כ-5 מטר לאורך יותר מ-5 ק"מ).
אזור הביצות שיובשו – שיפוע הקרקע עומד על כחצי אלפית, 3 מטר ל-6 ק"מ, ולכן הוא הוצף בקלות ונוצרה בו ביצה
העמק הדרומי הכולל את האזור שבו היה האגם עד אמצע המאה העשרים ואת אזור מניפות הסחף בדרום מערב העמק, שממנו מתנקזים מי גשמים אל האגם. מניפת הסחף נוצרה על ידי מניפות הסחף של נחל חצור ונחל דישון היורדים מהרי הגליל העליון.
גאוגרפיה וגאולוגיה > התהוות העמק

ראשית התהוותו של עמק החולה בסדרת הקמטים וההעתקים שיצרו את בקע ים המלח, החל מסוף תקופת המיוקן (לפני כ-5.5 מיליון שנים). עיקר השקיעה בחלק זה של הבקע חלה בסוף תקופת הפליוקן וראשית הפליסטוקן, לפני כמיליון שנים, והוא היה נמוך בכ-50 מטרים מגובהו כיום. בקרקעיתו נקוו מים ויצרו אגמים, שבתקופה שְחוּנה ("האינטרפלוביאל הפליסטוקני הראשון", לפני כ-450,000 שנים) הצטמצמו והפכו לביצות, שמריקבון הצמחייה בהן נוצר כבול.
אולם נופו הייחודי של עמק החולה כפי שהוא מוכר לנו כיום עוצב במידה רבה על ידי התרוממות טקטונית של בלוק כורזים מחד, ושקיעתו של גראבן עמק החולה מאידך. התרוממותו של בלוק כורזים, שמדרום לעמק החולה המכוסה בחלקו העליון בבזלת, יצרה מחסום בין העמק לבין הכנרת, ששיאו בגובה כ-270 מטר מעל מפלס הכנרת. הבזלת על בלוק כורזים קדומה להתרוממותו ולחסימת העמק.
גאוגרפיה וגאולוגיה > זמינות המים

מאז ואילך מושפע נופו של השקע על ידי התנודות האקלימיות שאפיינו את תקופת הפליסטוקן, המכונות "פלוביאל" – תקופה גשומה המתבטאת בזרימה נהרית, ו"אינטרפלוביאל" – תקופה שחונה יחסית בין תקופות גשומות. תנודות אלה קבעו את קצב זרימת המים ואת עוצמתה, ומכאן את כמות הסחף המוסעת אל תוך השקע וממנו ואת שיעור איבוד המים מהתאיידות לעומת שיעור המילוי מחדש ממשקעים.
המחסום הטופוגרפי של גוש כורזים גרם לכך שבתקופת הפלוביאל הפליסטוקני התיכון (לפני כ-300,000 שנים) נקוו מי הגשמים באגן הניקוז, מילאו את השקע במפלס גבוה בהרבה והטביעו את צומח הביצות. הנחלים היורדים מההרים המקיפים את העמק הסיעו לתוכו כמויות עצומות של סחופת שקברה תחתיה את שכבת הכבול הקדומה.
על פי ממצאים על פני השטח ובקידוחי קרקע, מניחים שמפלס המים של האגם הקדום הגיע לגובה 200 מטר מעל פני הים, ומגובה זה החל הירדן את התחתרותו במחסום כורזים לעבר הכנרת. התחתרותו של הירדן היא לאורכו של קו העתק שהוא ההעתק הראשי של השבירה הכללית באזור. העתק זה הוא ההעתק הפעיל החוצה את מצד עתרת. שכבת הכבול הקדומה שנמצאה בקידוחים שנעשו במקומות שונים בעמק מעידה על הגובה מעל פני הים של קרקעית האגם, ולפיה מעריכים כי עומק המים באגם הגיע בתקופה זו לכ-150 מטר.
מאז היווצרותו, נמצא האגם בתהליך מתמיד של הצטמצמות, בשל מספר גורמים: העמקת מוצא הירדן דרומה, הפחתת הגשמים בתקופות מסוימות ומילוי בסחף נהרות. המידות השונות של פעולת כל אחד מהגורמים בתקופות שונות מתבטאות בקצב הצטמצמות שונה ובצורת היבשה הנגלית בעקבותיה. כאשר ההצטמצמות מהירה נגלית היבשה בצורת מדרגות, כדוגמת אלו בצפון העמק, ואילו הצטמצמות איטית יוצרת שיפוע מתון יותר, כדוגמת המישור הצפוני והדרומי.
בפלוביאל הפליסטוקני העליון (לפני כ-100,000 עד 20,000 שנים) גברה הסחיפה במוצא הירדן מהאגם, ועקב כך ירדו פני המים והמישור הצפוני נחשף. בתקופת ההולוקן (מלפני 11,000 שנים ועד ימינו) המשיכה ירידת המפלס עקב התמעטות הגשמים, והמישור הדרומי הפך בהדרגה לביצה, כשחלקים ממנו התייבשו בקיץ והוצפו בחורף. בשלושת אלפי השנים האחרונות התייצב מפלס האגם בגובה שבין 67 ל-69 מטר מעל פני הים, ועומקו פחת למטרים בודדים, כפי שהיה עד לייבושו במאה העשרים.
עמק החולה במבט מדרום
גאוגרפיה וגאולוגיה > גז מתאן

בשל שכבות הכבול, ישנם מקומות שבהם משתחרר גז מתאן מהאדמה. אחד מהמקומות שבהם ניתן לראות זאת הוא ליד הכניסה לאגמון החולה, שם יש ברז המחובר לקרקע, וכאשר פותחים אותו ומדליקים אש, דולקת להבה ממנו.